ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રી શ્રીએ લોકોને પીએમ ગરીબ કલ્યાણ અન્ન યોજના પર સબકા વિકાસ મહા ક્વિઝમાં ભાગ લેવા આમંત્રણ આપ્યું
પ્રધાનમંત્રી શ્રી નરેન્દ્ર મોદીએ લોકોને પ્રધાનમંત્રી ગરીબ કલ્યાણ અન્ન યોજના પર સબકા વિકાસ મહા ક્વિઝમાં ભાગ લેવા વિનંતી કરી છે. પીએમ મોદીએ કહ્યું છે કે આ એક રસપ્રદ ક્વિઝ છે જે સુશાસન પહેલની શ્રેણીને આવરી લેશે.
MyGovIndiaના ટ્વીટના જવાબમાં, પ્રધાનમંત્રી ટ્વિટ કર્યું;
"આ એક રસપ્રદ ક્વિઝ છે જે સુશાસન પહેલોની શ્રેણીને આવરી લેશે.
#SabkaVikasMahaQuiz માં ભાગ લો અને સર્વસમાવેશક વિકાસ તરફ અમારી સામૂહિક શોધને મજબૂત બનાવો."
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રિકી કેજને ત્રીજો ગ્રેમી એવોર્ડ જીતવા બદલ અભિનંદન આપ્યા
પ્રધાનમંત્રી શ્રી નરેન્દ્ર મોદીએ સંગીતકાર રિકી કેજને તેમનો ત્રીજો ગ્રેમી એવોર્ડ જીતવા બદલ અભિનંદન પાઠવ્યા છે.
પ્રધાનમંત્રીએ ટ્વિટ કર્યું: “અભિનંદન @rickykej બીજી એક સિદ્ધિ માટે. તમારા આગામી પ્રયાસો માટે શુભેચ્છાઓ.”
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
લાલ કિલ્લા ખાતે સ્વાતંત્ર્ય પર્વની ઉજવણીમાં ગુજરાતના 6 માછીમાર દંપતી અને 2 કારીગરો ભાગ લેશે
આ વર્ષે 15 ઓગસ્ટના રોજ લાલ કિલ્લા પર ભારતના પ્રધાનમંત્રી શ્રી દ્વારા સ્વતંત્રતા દિવસ ધ્વજારોહણમાં સમગ્ર ભારતમાંથી લગભગ 1,800 વિશેષ મહેમાનો ભાગ લેશે
15 ઓગસ્ટ, 2023ના રોજ ઐતિહાસિક લાલ કિલ્લા, દિલ્હી ખાતે સ્વતંત્રતા દિવસની ઉજવણીના સાક્ષી બનવા માટે ગુજરાતના છ માછીમારો તેમના જીવનસાથી અને બે કારીગરો સાથે વિશેષ આમંત્રિતોનો ભાગ બનશે. તેઓ આશરે 1,800 વ્યક્તિઓમાં સામેલ છે, જેમને લાલ કિલ્લા પરથી પ્રધાનમંત્રી શ્રી નરેન્દ્ર મોદીનાં રાષ્ટ્રજોગ સંબોધનને સાંભળવા માટે આમંત્રણ આપવામાં આવ્યું છે. 'જન ભાગીદારી'ના વિઝનને અનુરૂપ સરકાર દ્વારા ભારતભરના દરેક ક્ષેત્રના લોકોને આમંત્રિત કરવા અને ઉજવણીનો હિસ્સો બનવાની પહેલ હાથ ધરવામાં આવી છે.
અમરેલી જિલ્લાના નાના ખારા ગામના કનૈયાલાલ સોલંકીને આ ઐતિહાસિક સમારોહના સાક્ષી બનવાનું આમંત્રણ મળતા ખૂબ જ આનંદ થાય છે અને તેમણે જણાવ્યું હતું કે, દિલ્હીમાં મારા પત્ની મંજુલાબેન સાથે રૂબરૂમાં આ ઉજવણીમાં હાજરી આપવી એ સન્માનની વાત છે. શ્રી નરેન્દ્ર મોદી અગાઉ કોઈ પણ પ્રધાનમંત્રીએ લાલ કિલ્લા પર આ પ્રકારની પ્રતિષ્ઠિત ઇવેન્ટ માટે કોઈ માછીમારને આમંત્રણ આપવા વિશે વિચાર્યું ન હતું."
તેવી જ લાગણી વ્યકત કરતા ગીર સોમનાથ જિલ્લાના વેરાવળના માછીમાર શ્રી તુલસીભાઇ ગોહેલે તેમના પત્ની રુક્ષમણિબેન સાથે જણાવ્યું હતું કે, નવી દિલ્હીના લાલ કિલ્લા ખાતે યોજાનારી ઉજવણીમાં હાજરી આપવા માટે પ્રધાનમંત્રી શ્રી નરેન્દ્ર મોદી તરફથી આમંત્રણ મળતા તેઓ ખૂબ જ ખુશ થયા હતા.
દિલ્હીમાં આ કાર્યક્રમમાં ભાગ લેવા માટે ગુજરાતના બે કારીગરો પણ ખાસ આમંત્રિતોનો ભાગ છે. એક કુંભાર, પ્રજાપતિ અશ્વીન કુમાર, અને લુહાર સિધિક હસન 15 ઓગસ્ટ 2023ના રોજ લાલ કિલ્લા પરના કાર્યક્રમમાં ભાગ લેશે.
ચાલુ વર્ષે ભારતને આઝાદીના 75 વર્ષ પૂર્ણ થઈ રહ્યા છે, ત્યારે વાઇબ્રન્ટ વિલેજના સરપંચો, શિક્ષકો, નર્સો, ખેડૂતો, માછીમારો, શ્રમ યોગીઓ, જેમણે નવી દિલ્હીમાં સેન્ટ્રલ વિસ્ટા પ્રોજેક્ટનું નિર્માણ કરવામાં મદદ કરી હતી, ખાદી ક્ષેત્રના કામદારો, રાષ્ટ્રીય પુરસ્કાર વિજેતા શાળાના શિક્ષકો, બોર્ડર રોડ ઓર્ગેનાઇઝેશનના કાર્યકરોએ દેશના વિવિધ ભાગોમાં અમલમાં મૂકવામાં આવેલા અમૃત સરોવર પ્રોજેક્ટ્સ અને હર ઘર જલ યોજના પ્રોજેક્ટ્સ માટે મદદ કરી હતી અને કામ કર્યું હતું. આ વર્ષે નવી દિલ્હીમાં સ્વતંત્રતા દિવસની ઉજવણીમાં ભાગ લેવા માટે તેઓને તેમના જીવનસાથી સાથે આમંત્રણ અપાયું છે.
CB/GP/JD
(Visitor Counter : 79
સ્વાસ્થ્ય અને પરિવાર કલ્યાણ મંત્રાલય
ભારતનું સંચિત કોવિડ-19 રસીકરણ કવરેજ લગભગ 168.47 કરોડને પાર
છેલ્લા ચોવીસ કલાકમાં 55 લાખ ડોઝ આપવામાં આવ્યા
સાજા થવાનો દર હાલમાં 95.39%
છેલ્લા 24 કલાકમાં 1,49,394 દૈનિક નવા કેસ નોંધાયા
ભારતમાં સક્રિય કેસનું ભારણ 14,35,569
સાપ્તાહિક પોઝિટિવિટી દર 12.03%
છેલ્લા 24 કલાકમાં 55 લાખ  રસી ડોઝના વહીવટ સાથે, ભારતનું કોવિડ -19 રસીકરણ કવરેજ 168.47 કરોડ ના સીમાચિહ્ન આંકને વટાવી ગયું છે.
જે 1,86,23,511 સત્રો દ્વારા પ્રાપ્ત થયું છે. આજે સવારે 7 વાગ્યાના કામચલાઉ ડેટા મુજબ સંચિત આંકડાની માહિતીમાં નીચેની બાબતોનો સમાવેશ થાય છેઃ
|
|
સંચિત વેક્સિન ડોઝ કવરેજ
|
|
HCWs
|
|
પ્રથમ ડોઝ
|
|
1,03,96,974
|
|
બીજો ડોઝ
|
|
98,91,287
|
|
Precaution Dose
|
|
35,61,948
|
|
FLWs
|
|
પ્રથમ ડોઝ
|
|
1,83,99,460
|
|
બીજો ડોઝ
|
|
1,72,92,659
|
|
સાવચેતી ડોઝ
|
|
43,99,520
|
|
15-18 વર્ષ સુધીનું વય જૂથ
|
|
પ્રથમ ડોઝ
|
|
4,83,47,278
|
|
|
|
બીજો ડોઝ
|
|
34,90,074
|
|
18 થી 44 વર્ષ સુધીનું વય જૂથ
|
|
પ્રથમ ડોઝ
|
|
54,34,74,221
|
|
બીજો ડોઝ
|
|
41,24,71,188
|
|
45 થી 59 વર્ષ સુધીનું વય જૂથ
|
|
પ્રથમ ડોઝ
|
|
20,07,39,739
|
|
બીજો ડોઝ
|
|
17,31,95,741
|
|
60 વર્ષથી વધુ ઉંમરના લાભાર્થી
|
|
પ્રથમ ડોઝ
|
|
12,52,01,682
|
|
બીજો ડોઝ
|
|
10,79,09,796
|
|
સાવચેતી ડોઝ
|
|
59,44,501
|
|
સાવચેતી ડોઝ
|
|
1,39,05,969
|
|
કુલ
|
|
1,68,47,16,068
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસમાંથી 4,00,17,088 દર્દીઓ સાજા થઇ ગયા છે અને છેલ્લા 24 કલાકમાં વધુ 2,46,674 દર્દીઓ સાજા થયા છે.
આના કારણે એકંદરે સાજા થવાનો દર 95.39% થયો છે.
છેલ્લા 24 કલાકમાં ભારતમાં દૈનિક 1,49,394 નવા કેસ નોંધાયા છે.
સક્રિય કેસનું ભારણ હાલમાં 14,35,569. હાલમાં સક્રિય કેસો દેશના કુલ પોઝિટિવ કેસોના 3.42% છે,
સમગ્ર દેશમાં દૈનિક ધોરણે પરીક્ષણોની ક્ષમતામાં સતત વધારો કરવામાં આવી રહ્યો છે અને છેલ્લા 24 કલાકમાં દેશમાં 16,11,666 કુલ પરીક્ષણો કરવામાં આવ્યા છે. ભારતમાં આજદિન સુધીમાં કુલ મળીને 73.58 કરોડથી વધારે  પરીક્ષણો કરવામાં આવ્યા છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે. સાપ્તાહિક પોઝિટીવિટી દર હાલમાં 12.03% છે, જ્યારે દૈનિક પોઝિટીવિટી દર આજે 9.27% નોંધાયો છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 152
માર્ગ પરિવહન અને રાજમાર્ગ મંત્રાલય
કોવિડ-19ને કારણે લૉકડાઉનના પગલે માર્ગ પરિવહન અને ધોરીમાર્ગ મંત્રાલયે NHAIને ટૉલ પ્લાઝાના પરિચાલન માટે MHAની માર્ગદર્શિકાનું પાલન કરવા કહ્યું; બંધને અનિવાર્ય સ્થિતિ તરીકે ગણવામાં આવશે
કેન્દ્રીય માર્ગ પરિવહન અને ધોરીમાર્ગ મંત્રાલયે  કોવિડ-19 મહામારીના કારણે દેશમાં અમલમાં મુકવામાં આવેલા લૉકડાઉનના પગલે ટૉલ પ્લાઝાના પરિચાલન બાબતે MHAના દિશાનિર્દેશોનું પાલન કરવાની સલાહ આપી છે. મંત્રાલયે જણાવ્યું હતું કે, MHAના 24.3.2020ના રોજના આદેશમાં કલમ 4માં જણાવવામાં આવ્યું છે કે, 25.03.2020 થી 21 દિવસ માટે તમામ વ્યાપારી અને ખાનગી સંસ્થાઓ બંધ રહેશે.
કેન્દ્રીય માર્ગ પરિવહન અને ધોરીમાર્ગ મંત્રાલયે NHAI ને એવી પણ સલાહ આપી હતી કે, તેઓ MHAના કથિત આદેશાનુસર યોગ્ય પગલાં લઇ શકે છે. તેમણે ઉમેર્યું હતું કે, પ્રવર્તમાન સ્થિતિને નાણા મંત્રાલય ના સંદર્ભમાં મુક્તિ/કરાર સમજૂતીની અનિવાર્ય સ્થિતિ તરીકે ગણવામાં આવશે.
RP
(Visitor Counter : 64
પ્રધાનમંત્રીનું કાર્યાલય
પ્રધાનમંત્રી એ વીર સાવરકરને એમની જયંતી પર શ્રદ્ધાંજલિ અર્પણ કરી.
પ્રધાનમંત્રી શ્રી નરેન્દ્ર મોદીએ વીર સાવરકરને એમની જયંતી પર શ્રદ્ધાંજલિ અર્પણ કરી.
પ્રધાનમંત્રીએ કહ્યું ' હું સાહસી વીર સાવરકરને એમની જયંતી પર નમન કરું છું. આપણે તેમની બહાદુરી અને અન્યને સ્વતંત્રતા આંદોલનમાં ભાગ લેવાની પ્રેરણા આપવા તેમજ સામાજિક સુધાર પર ભાર આપવા માટે યાદ રાખીશું.
GP/DS
(
મંત્રીમંડળ
મંત્રીમંડળે સ્વાસ્થ્ય અને શૈક્ષણિક સેસના ભંડોળમાંથી સ્વાસ્થ્ય માટે સિંગલ નોન-લેપ્સેબ્લ રિઝર્વ ફંડ તરીકે પ્રધાનમંત્રી સ્વાસ્થ્ય સુરક્ષા નિધિ ઊભું કરવાની મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં નાણાં ધારા, 2007ની કલમ 136-બી હેઠળ ઉઘરાવવામાં આવતા આરોગ્ય અને શૈક્ષણિક સેસ સ્વરૂપે પ્રાપ્ત થયેલા ભંડોળમાંથી સ્વાસ્થ્યના હિસ્સા માટે સિંગલ નોન-લેપ્સેબ્લ રિઝર્વ ફંડ તરીકે પ્રધાનમંત્રી સ્વાસ્થ્ય સુરક્ષા નિધિ ને મંજૂરી આપી છે.
પીએમએસએસએનની ખાસિયતો
i. સરકારી હિસાબમાં સ્વાસ્થ્ય માટે નોન-લેપ્સેબલ રિઝર્વ ફંડ;
ii. સ્વાસ્થ્ય અને શૈક્ષણિક સેસમાં સ્વાસ્થ્યના હિસ્સાનું ભંડોળ પીએમએસએસએનમાં જમા થશે;
iii. પીએમએસએસએનમાં સંચિત ભંડોળનો ઉપયોગ આરોગ્ય અને પરિવાર કલ્યાણ મંત્રાલયની મહત્વાકાંક્ષી યોજનાઓ માટે થશે, જેમ કે,
• આયુષ્માન ભારત – પ્રધાનમંત્રી જન આરોગ્ય યોજના 
• આયુષ્માન ભારત – હેલ્થ એન્ડ વેલનેસ સેન્ટર્સ 
• રાષ્ટ્રીય સ્વાસ્થ્ય અભિયાન
• પ્રધાનમંત્રી સ્વાસ્થ્ય સુરક્ષા યોજના 
• સ્વાસ્થ્ય સંબંધિત કટોકટી દરમિયાન કટોકટી અને આપત્તિ સામે લડવાની સજ્જતા અને પ્રતિકાર
• એસડીજી  અને રાષ્ટ્રીય સ્વાસ્થ્ય નીતિ  2017માં નિર્ધારિત લક્ષ્યાંકો પૂર્ણ કરવા આગેકૂચ કરવા ભવિષ્યમાં કોઈ પણ લક્ષિત કાર્યક્રમ/યોજના.
iv. પીએમએસએસએનના વહીવટ અને જાળવણી આરોગ્ય અને પરિવાર કલ્યાણ મંત્રાલયને સુપરત કરવામાં આવી છે; અને
v. કોઈ પણ નાણાકીય વર્ષમાં એમઓએચએફડબલ્યુની આ પ્રકારની યોજના પર ખર્ચનું વહન શરૂઆતમાં પીએમએસએસએનમાંથી કરવામાં આવશે અને પછી કુલ અંદાજપત્રીય ટેકા માંથી.
ફાયદા:
મુખ્ય ફાયદા આ થશેઃ જોગવાઈ કરેલા સંસાધનોની ઉપલબ્ધતા દ્વારા સાર્વત્રિક અને વાજબી દરે સ્વાસ્થ્યની સારસંભાળ રાખવાની સેવાઓની સુલભતામાં વધારો થશે, સાથે સાથે એ સુનિશ્ચિત થશે કે નાણાકીય વર્ષનાં અંતે રકમ રદ નહીં થાય.
પૃષ્ઠભૂમિ:
વિકાસના સારાં પરિણામો મેળવવા માટે સ્વાસ્થ્ય મહત્વપૂર્ણ છે. આર્થિક દ્રષ્ટિકોણથી શ્રેષ્ઠ સ્વાસ્થ્યથી ઉત્પાદકતામાં વધારો થાય છે અને અકાળે અવસાન, લાંબા ગાળાની વિકલાંગતા અને વહેલાસર નિવૃત્તિને કારણે થતા નુકસાનમાં ઘટાડો થાય છે. સ્વાસ્થ્ય અને પોષણ શૈક્ષણિક ઉપલબ્ધિઓ પર પણ સીધી અસર કરે છે તથા ઉત્પાદકતા અને આવક પર પણ અસર ધરાવે છે. સ્વાસ્થ્યલક્ષી પરિણામો સ્વાસ્થ્ય ક્ષેત્ર પર સરકારી ખર્ચ પર નિર્ભર છે. વસ્તીના સરેરાશ આયુષ્યમાં એક વર્ષનો વધારો થવાથી માથાદીઠ જીડીપીમાં 4 ટકાનો વધારો થાય છે. સ્વાસ્થ્ય ક્ષેત્રમાં રોકાણ કરવાથી સ્વાસ્થ્ય સેવાઓ પ્રદાન કરવા માટે આરોગ્યકર્મીઓની જરૂર ઊભી થવાથી લાખો રોજગારીઓનું સર્જન થાય છે, મુખ્યત્વે મહિલાઓ માટે.
વર્ષ 2018ના બજેટ ભાષણમાં નાણાં મંત્રીએ આયુષ્માન ભારત યોજના જાહેર કરતા તત્કાલિન 3 ટકા શિક્ષણ સેસને બદલે 4 ટકા સ્વાસ્થ્ય અને શિક્ષણ સેસ લાગુ કરવાની જાહેરાત પણ કરી હતી.
SD/GP/JD
(
મંત્રીમંડળ
મંત્રીમંડળે ભારત અને દક્ષિણ આફ્રિકા વચ્ચે બાહ્ય અંતરિક્ષ સંશોધનના શાંતિપૂર્ણ ઉદ્દેશો માટે ઉપયોગ કરવા કરાયેલ સમજૂતીને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકમાં ભારત અને દક્ષિણ આફ્રિકા વચ્ચે અવકાશ સંશોધનનો શાંતિપૂર્ણ ઉદ્દેશથી ઉપયોગ કરવા માટે કરાયેલ સમજૂતી અંગે માહિતી આપવામાં આવી હતી. આ સમજૂતી કરાર પર તા. 26 જુલાઈ, 2018ના રોજ જ્હોનિસબર્ગમાં હસ્તાક્ષર કરવામાં આવ્યા હતા.
વિવિધ પાસાઃ
આ સમજૂતી કરાર હેઠળ સહયોગને આવરી લેતા વિવિધ ક્ષેત્રો નીચે મુજબ છેઃ
- પૃથ્વીનું રિમોટ સેન્સિંગ
- સેટેલાઈટ સંદેશાવ્યવહાર અને સેટેલાઈટ આધારિત નેવિગેશન
- અંતરિક્ષ વિજ્ઞાન અને ગ્રહોનું સંશોધન
- અંતરિક્ષયાન, પ્રક્ષેપણ પ્રણાલી, અંતરિક્ષ પ્રણાલી અને ભૂમિગત પ્રણાલીનો ઉપયોગ
- ભૂ-સ્થાનિક સાધનો અને તકનીક સહિત અંતરિક્ષ ટેકનોલોજીનો પ્રાયોગિક ધોરણે ઉપયોગ; અને
- બંને પક્ષકારો દ્વારા નક્કી કરાયેલા સહયોગના અન્ય ક્ષેત્રો
સમજૂતી કરાર હેઠળ નીચેના સ્વરૂપે સહયોગ હાથ ધરવામાં આવશે:
- પરસ્પરના લાભ અને હિત માટે સંયુક્ત અંતરિક્ષ યોજનાઓનું આયોજન અને અમલીકરણ
- અંતરિક્ષ કામગીરીના સહયોગ માટે ગ્રાઉન્ડ સ્ટેશન્સની સ્થાપના, સંચાલન અને માવજત
- સેટેલાઇટ ડેટા, પ્રયોગોના પરિણામો અને વૈજ્ઞાનિક તથા ટેકનોલોજીને લગતી માહિતી પરસ્પરને વહેંચવી.
- સંયુક્ત સંશોધન અને વિકાસલક્ષી પ્રવૃત્તિઓ
- ટેકનિકલ અને વૈજ્ઞાનિક વ્યક્તિઓને સહયોગ ધરાવતા કાર્યક્રમોમાં નિમવા અને પરસ્પર વિનિમય કરવો.
- અંતરિક્ષ વિજ્ઞાન અને ટેકનોલોજીમાં ક્ષમતા નિર્માણ અને સામાજિક ઉદ્દેશોથી અંતરિક્ષ એપ્લિકેશન કાર્યક્રમોનો ઉપયોગ
- સંયુક્ત પરિસંવાદ, પરિષદ અને વૈજ્ઞાનિક બેઠકોનું આયોજન કરવું તથા
- બંને પક્ષકારો વચ્ચે પરસ્પરની સંમતિથી સહયોગના વધારાના સ્વરૂપો લેખિતમાં નક્કી કરવા
લાભઃ
આ સમજૂતીકરાર પર હસ્તાક્ષરથી અંતરિક્ષ વિજ્ઞાન, ટેકનોલોજી અને પૃથ્વીના રિમોટ સેન્સિંગ સહિત સેટેલાઈટ સંદેશાવ્યવહાર અને સેટેલાઈટ આધારિત નેવિગેશન, અંતરિક્ષ વિજ્ઞાન અને ગ્રહો સંબંધિત સંશોધન થશે. અંતરિક્ષયાન અને અંતરિક્ષ પ્રણાલીનો તેમજ ભૂમિગત પ્રણાલીનો ઉપયોગ કરી શકાશે તથા અંતરિક્ષ ટેકનોલોજીનો ઉપયોગ થઈ શકશે.
NP/J.KHUNT/GP/RP
(Visitor Counter : 50
સંચાર અને સુચના પ્રૌદ્યોગિકી મંત્રાલય
ટપાલ સેવાને લગતા પ્રશ્નોના નિરાકરણ માટે ડાક અદાલતનું આયોજન
ટપાલ સેવાને લગતા પ્રશ્નોના નિરાકરણ માટે પોસ્ટમાસ્ટર જનરલ , “સ્પીડપોસ્ટ ભવન”, શાહીબાગ, અમદાવાદ-380004ની કચેરી ખાતે તારીખ 26.05.2023  ના રોજ 11.00 કલાકે ડાક અદાલતનું આયોજન કરવામાં આવેલ છે.
આ અદાલતમાં નીતિ વિષયક મુદ્દા સિવાયની ટપાલ સેવાઓને લગતા અન્ય મુદ્દાઓ સબંધિત ફરિયાદો સાંભળી નિકાલ કરવામાં આવશે.
ઉત્તર ગુજરાત ક્ષેત્ર, અમદાવાદને લગતી ટપાલ સેવા સબંધી ડાક અદાલતમાં રજુ કરવાની ફરિયાદો શ્રી એમ. એમ. શેખ, સહાયક નિદેશક, ડાક સેવા , કંપ્લેઇન્ટ સેક્સન, પોસ્ટમાસ્ટર જનરલ , સ્પીડપોસ્ટ ભવન, શાહીબાગ, અમદાવાદ-380004ને તારીખ 19.05.2023  સુધીમાં મળી જાય તે રીતે મોકલવાની રહશે. નિર્ધારિત સમયમર્યાદા બાદ મળેલ ફરિયાદો ધ્યાનમાં લેવામાં આવશે નહિ.
ફરિયાદ સ્પષ્ટ અને મુદ્દાસર હોવી જરૂરી છે. નીતિ વિષયક આધારિત મુદ્દાઓની સુનાવણી હાથ ઉપર લેવામાં આવશે નહિ. તદુપરાંત ફરિયાદની અરજીમાં એક કરતા વધારે મુદ્દા કે વિષયનો સમાવેશ ના હોવો જોઈએ.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 122
મંત્રીમંડળ
કેન્દ્રીય મંત્રીમંડળે પશુપાલક ખેડૂતોને સહાય કરવા ફૂટ એન્ડ માઉથ ડિસીઝ  અને બ્રુસેલ્લોસિસને નિયંત્રણમાં લેવા નવી પહેલને મંજૂરી આપી
આ પગલાથી પશુ સંવર્ધન ક્ષેત્ર સાથે સંકળાયેલા ખેડૂતોને લાભ થશે
લોકસભાની ચૂંટણી, 2019નાં પરિણામો પછી સૌપ્રથમ વખત આજે પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં એક નવી ઉદ્દાત પહેલને મંજૂરી આપવામાં આવી હતી. આ પહેલથી કરોડો ખેડૂતોને લાભ થશે અને પશુઓનું આરોગ્ય સુધરશે.
આ પહેલ ફૂટ એન્ડ માઉથ ડિસીઝ  અને બ્રુસેલ્લોસિસ સાથે સંબંધિત છે, જે પશુપાલક ખેડૂતોને સહાય કરશે. મંત્રીમંડળે આગામી પાંચ વર્ષમાં દેશમાં પશુધન વચ્ચે આ રોગોને સંપૂર્ણપણે નિયંત્રણમાં લેવા માટે કુલ રૂ. 13,343 કરોડનાં ખર્ચને મંજૂરી આપી હતી, જેનાં પરિણામે આ રોગો નાબૂદ થશે.
આ નિર્ણય આપણી પૃથ્વી પર મહત્ત્વપૂર્ણ સ્થાન ધરાવતાં અબોલ પશુઓ પ્રત્યે સંવેદના દર્શાવે છે.
ફૂટ એન્ડ માઉથ ડિસીઝ  અને બ્રુસેલ્લોસિસનાં જોખમ:
આ રોગો પશુધન – ગાય-બળદ, ભેંસ, ઘેટા, બકરી, ભૂંડ વગેરે વચ્ચે અત્યંત સામાન્ય છે.
જો ગાય/ભેંસને એફએમડીનું ઇન્ફેક્શન થાય, તો એ 100 ટકા સુધી દૂધ આપવાનું બંધ કરી શકે છે. આ સ્થિતિ ચારથી છ મહિના સુધી રહી શકે છે. ઉપરાંત બ્રુસેલ્લોસિસનાં કેસમાં પશુનાં સંપૂર્ણ જીવનચક્ર દરમિયાન દૂધનાં ઉત્પાદનમાં 30 ટકા સુધીનો ઘટાડો થાય છે. બ્રુસેલ્લોસિસ પશુઓ વચ્ચે વંધ્યત્વનું કારણ પણ બને છે. બ્રેસુલ્લોસિસનું ઇન્ફેક્શન ખેતરમાં કામ કરતાં કામદારોમાં અને પશુપાલકોમાં પણ ફેલાઈ શકે છે. આ બંને રોગો દૂધનાં વેપાર અને પશુધનનાં અન્ય ઉત્પાદનો પર સીધી નકારાત્મક અસર કરે છે.
મંત્રીમંડળનો આજનો નિર્ણય ઘોષણાપત્રમાં આપવામાં આવેલું મોટું વચન પૂર્ણ કરે છે, જે આપણા દેશમાં પશુધન ધરાવતાં કરોડો પશુપાલક ખેડૂતોને મોટી રાહત આપશે.
પશુઓની સારસંભાળ અને એમના પ્રત્યે સંવેદના:
એફએમડીનાં કેસમાં આ યોજના અંતર્ગત છ કરોડનાં અંતરાલે 30 કરોડ બોવિન્સ  અને 20 કરોડ ઘેટા/બકરાં તથા 1 કરોડ ભૂંડને રસી આપવામાં આવશે તેમજ ગાય-ભેંસનાં વાછરડાંઓનું પ્રાથમિક રસીકરણ કરવામાં આવશે, ત્યારે બ્રુસેલ્લોસિસને નિયંત્રણમાં લેવાનો કાર્યક્રમ 3.6 કરોડ માદા વાછરડાંઓને 100 ટકા રસીકરણનું કવચ આપશે.
અત્યાર સુધી આ કાર્યક્રમનો અમલ કેન્દ્ર અને રાજ્ય સરકારો વચ્ચે ખર્ચની વહેંચણીનાં આધારે થતો હતો. આ વ્યવસ્થામાં મોટા અને અપવાદરૂપ ફેરફારો સાથે હવે કેન્દ્ર સરકારે આ રોગોની સંપૂર્ણ નાબૂદી સુનિશ્ચિત કરવા અને દેશમાં પશુપાલક ખેડૂતો માટે આજીવિકાની વધારે સારી તકો પ્રદાન કરવા કાર્યક્રમનો સંપૂર્ણ ખર્ચ ઉઠાવવાનો નિર્ણય લીધો છે.
RP
(Visitor Counter : 283
પ્રધાનમંત્રીનું કાર્યાલય
પ્રધાનમંત્રીએ મહારાષ્ટ્રમાં બસ દુર્ઘટનાને કારણે જાનહાની થવા પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ મહારાષ્ટ્રના રાયગઢ જિલ્લામાં બસ દુર્ઘટનાને કારણે જાનહાની થવા પર દુઃખ વ્યક્ત કર્યું.
પ્રધાનમંત્રીએ કહ્યું, “રાયગઢ જિલ્લામાં બસ દુર્ઘટનાને કારણે જાનહાની થવા પર દુઃખી છું. જે લોકોએ પોતાના પ્રિયજનોને ગુમાવ્યા છે. એમના પ્રત્યે મારી સહાનુભૂતિ વ્યક્ત કરુ છું.”
RP
(Visitor Counter : 79
મંત્રીમંડળ
મંત્રીમંડળે ત્રિપુરાના અગરતલા હવાઈ મથકનું નામ બદલીને મહારાજા વીર વિક્રમ માણિક્ય કિશોર હવાઈ મથક, અગરતલા કરવા માટે મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ત્રિપુરાના અગરતલા હવાઈ મથકનું નામ બદલીને મહારાજા વીર વિક્રમ માણિક્ય કિશોર હવાઈ મથક, અગરતલા કરવા માટે મંજૂરી આપી દીધી. આ નિર્ણય ત્રિપુરાના લોકોની લાંબા સમયથી ચાલી રહેલી માંગ તથા ત્રિપુરા સરકાર દ્વારા મહારાજા વીર વિક્રમ માણિક્ય કિશોરને શ્રદ્ધાંજલિ આપવાના ઉદ્દેશ માટે લેવાયો હતો.
પૃષ્ઠભૂમિ:
મહારાજા વીર વિક્રમ માણિક્ય કિશોર 1923માં ત્રિપુરા રાજ્યના રાજા બન્યા હતા. તેઓ એક વિદ્વાન અને વિનમ્ર શાસક હતા. મહારાજ વીર વિક્રમ માણિક્ય કિશોર દ્વારા દાનમાં અપાયેલ જમીન પર 1942માં અગરતલા હવાઈ મથકનું નિર્માણ કરાયું હતું. એક દૂરંદેશી શાસકના રૂપમાં મહારાજાએ આખા વિશ્વની યાત્રા કરી અને ત્રિપુરાના ચૌમુખી વિકાસ માટે કાર્યો કર્યા હતા. તેમના પ્રયાસોથી અગરતલામાં એક એરોડ્રામનું નિર્માણ થયું, જે વર્તમાનમાં પૂર્વોત્તર ક્ષેત્રનું બીજું સૌથી વ્યસ્ત હવાઈ મથક છે અને તે ત્રિપુરાને હવાઈ માર્ગથી જોડે છે. એટલે એ યોગ્ય છે કે તેમના નામ પર અગરતલા હવાઈ મથકનું નામ રાખવામાં આવે અને એ જ મહારાજ વીર વીક્રમ માણિક્ય કિશોર પ્રત્યે સાચી શ્રદ્ધાંજલિ હશે.
NP/J.Khunt/GP/RP
(Visitor Counter : 290
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દર્દીઓ સાજા થવાની સંખ્યા સક્રિય કેસોની સરખામણીએ તીવ્ર ગતિએ વધી રહી છે
સાજા થયેલા અને સક્રિય કેસ વચ્ચેનો તફાવત 1 લાખથી વધારે થઇ ગયો
કોવિડ-19માંથી દર્દીઓ સાજા થવાનો દર વધીને 58.56% નોંધાયો
દૈનિક સેમ્પલના પરીક્ષણનો આંકડો 2.3 લાખથી વધી ગયો
ભારત સરકાર દ્વારા રાજ્યો/ કેન્દ્ર શાસિત પ્રદેશો સાથે મળીને કોવિડ-19ના નિયંત્રણ અને નિરાકરણ માટે હાથ ધરવામાં આવેલા તબક્કાવાર, પૂર્વ-અસરકારક અને પૂર્વ-સક્રિય પગલાંના પ્રોત્સાહક પરિણામો જોવા મળી રહ્યા છે.
હાલમાં દેશમાં કોવિડ-19માંથી સાજા થયેલા દર્દીઓની સંખ્યા અને કોવિડ-19ના સક્રિય કેસો વચ્ચેનો તફાવત ઝડપથી 1 લાખનો આંકડો પાર કરી રહ્યો છે. આજે દેશમાં સાજા થયેલા દર્દીઓની સંખ્યા હાલમાં કોરોનાના સક્રિય દર્દીઓની સરખામણીએ 106,661 વધારે નોંધાઇ છે. આમ, દેશમાં કોવિડ-19માંથી સાજા થયેલા દર્દીઓની સંખ્યા વધીને 3,09,712 પર પહોંચી ગઇ છે. કોવિડ-19ના દર્દીઓ સાજા થવાનો દર 58.56% થઇ ગયો છે. છેલ્લા 24 કલાકમાં દેશમાં કોવિડ-19માંથી કુલ 13,832 દર્દીઓ સાજા થઇ ગયા છે.
હાલમાં સમગ્ર દેશમાં, કોવિડ-19ના 2,03,051 સક્રિય કેસ છે અને તમામને તબીબી દેખરેખ હેઠળ રાખવામાં આવ્યા છે.
ભારતમાં હવે કોવિડ-19ના પરીક્ષણ માટે સમર્પિત લેબોરેટરીની સંખ્યા વધીને 1036 થઇ ગઇ છે. આમાં 749 લેબોરેટરી સરકારી ક્ષેત્રની છે જ્યારે 287 લેબોરેટરીઓ ખાનગી ક્ષેત્રની છે.
તેની વિગતો નીચે દર્શાવ્યા અનુસાર છે:
• વાસ્તવિક સમયમાં RT PCR આધારિત પરીક્ષણની લેબોરેટરી: 567 
• TrueNat આધારિત પરીક્ષણની લેબોરેટરી: 382 
• CBNAAT આધારિત પરીક્ષણની લેબોરેટરી: 87 
દેશમાં દરરોજ કોરોના વાયરસના બે લાખથી વધુ સેમ્પલનું પરીક્ષણ કરવામાં આવી રહ્યું છે. છેલ્લા 24 કલાકમાં 2,31,095 સેમ્પલનું કોવિડ-19 માટે વિવિધ લેબોરેટરીઓમાં પરીક્ષણ કરવામાં આવ્યું છે. આ સાથે, દેશમાં અત્યાર સુધીમાં થયેલા કુલ પરીક્ષણનો આંકડો વધીને 82,27,802 સુધી પહોંચી ગયો છે.
કોવિડ સંબંધિત આરોગ્ય ઇન્ફ્રાસ્ટ્રક્ચરની વધુ મજબૂત કરવામાં આવેલી સ્થિતિ પર નજર કરીએ તો, 28 જૂન 2020ના રોજ દેશમાં 1,77,529 આઇસોલેશન બેડ, 23,168 ICU બેડ અને 78,060 ઓક્સિજન સમર્થિત બેડ સાથે 1055 કોવિડ સમર્પિત હોસ્પિટલ અને; 1,40,099 આઇસોલેશન બેડ, 11,508 ICU બેડ અને 51,327 ઓક્સિજન સમર્થિત બેડ સાથે 2,400 કોવિડ સમર્પિત આરોગ્ય સંભાળ કેન્દ્રો કાર્યાન્વિત છે.
વધુમાં દેશમાં, 8,34,128 બેડ સાથે 9,519 કોવિડ સંભાળ કેન્દ્રો હાલમાં દેશમાં કોવિડ-19નો સામનો કરવા માટે ઉપલબ્ધ છે. કેન્દ્ર દ્વારા 187.43 લાખ N95 માસ્ક અને 116.99 લાખ વ્યક્તિગત સુરક્ષાત્મક ઉપકરણો નું વિવિધ રાજ્યો/ કેન્દ્ર શાસિત પ્રદેશો/ કેન્દ્રીય સંસ્થાઓમાં વિતરણ કરવામાં આવ્યું છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત અને અપડેટ માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
પ્રધાનમંત્રીનું કાર્યાલય
પ્રધાનમંત્રી 25મી નવેમ્બરે લચિત બરફૂકનની 400મી જન્મજયંતિની વર્ષભરની ઉજવણીના સમાપન સમારોહને સંબોધિત કરશે
લચિત બરફૂકન અહોમ કિંગડમની રોયલ આર્મીના જનરલ હતા, જેમણે 1671માં સરાઈઘાટના યુદ્ધમાં મુઘલોને કારમી હાર આપી હતી
400મી જન્મજયંતિની વર્ષભરની ઉજવણીના સમાપન સમારોહને સંબોધિત કરશે.
પ્રધાનમંત્રીનો સતત પ્રયાસ રહ્યો છે કે તેઓ અનસંગ હિરોને યોગ્ય રીતે સન્માનિત કરે. આ અનુસંધાનમાં, દેશ 2022ને લચિત બરફૂકનની 400મી જન્મજયંતિ વર્ષ તરીકે ઉજવી રહ્યો છે. આ વર્ષે ફેબ્રુઆરીમાં ગુવાહાટીમાં ભારતના તત્કાલિન રાષ્ટ્રપતિ શ્રી રામનાથ કોવિંદ દ્વારા ઉજવણીનું ઉદ્ઘાટન કરવામાં આવ્યું હતું.
લચિત બરફૂકન  આસામના અહોમ કિંગડમની રોયલ આર્મીના પ્રખ્યાત જનરલ હતા, જેમણે મુઘલોને હરાવ્યા હતા અને ઔરંગઝેબ હેઠળ મુઘલોની સતત વિસ્તરી રહેલી મહત્વાકાંક્ષાઓને સફળતાપૂર્વક અટકાવી હતી. લચિત બરફૂકને 1671માં લડાયેલા સરાઈઘાટના યુદ્ધમાં આસામી સૈનિકોને પ્રેરણા આપી અને મુઘલોને કારમી અને અપમાનજનક હાર આપી હતી. લચિત બરફૂકન અને તેની સેનાની પરાક્રમી લડાઈ એ આપણા દેશના ઈતિહાસમાં પ્રતિકારના સૌથી પ્રેરણાદાયી લશ્કરી પરાક્રમોમાંનું એક છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ આ વર્ષની પરિક્ષા પે ચર્ચા માટે ઈનપુટ્સ આમંત્રિત કર્યા
પ્રધાનમંત્રી શ્રી નરેન્દ્ર મોદીએ દરેકને ખાસ કરીને પરીક્ષાના યોદ્ધાઓ, માતા-પિતા અને શિક્ષકોને આ વર્ષની પરીક્ષા પે ચર્ચા વાર્તાલાપ માટે તેમના ઇનપુટ્સ શેર કરવા આમંત્રણ આપ્યું છે.
પ્રધાનમંત્રીએ ટ્વીટ કર્યું
"પરીક્ષા પે ચર્ચાને જીવનના તમામ ક્ષેત્રના લોકો તરફથી મળેલા વ્યાપક ઇનપુટ્સ દ્વારા વધુ યાદગાર બનાવવામાં આવ્યું છે. હું તમને બધાને, ખાસ કરીને #ExamWarriors, માતાપિતા અને શિક્ષકોને આ વર્ષની ક્રિયાપ્રતિક્રિયા માટે તેમના ઇનપુટ્સ શેર કરવા માટે આમંત્રિત કરું છું.#PPC2023 innovateindia.mygov. in/ppc-2023/"
Pariksha Pe Charcha is made even more memorable by the extensive inputs received from people across all walks of life. I invite you all, particularly the #ExamWarriors, parents and teachers to share their inputs for this year's interaction. #PPC2023 https://t.co/sX6JVWvYUo https://t.co/Huo522eZV4
— Narendra Modi  January 5, 2023
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ભારતીઓને બહાર કાઢવા માટે એર ઇન્ડિયાની સરાહના કરી
પ્રધાનમંત્રી શ્રી નરેન્દ્ર મોદીએ કોવિડ-19 વેશ્વિક મહામારીમાં વિદેશમાં ફસાયેલા ભારતીયોને ત્યાંથી બહાર કાઢવા માટે એર ઇન્ડિયાની સરાહના કરી હતી. પ્રધાનમંત્રીએ ટ્વીટમાં લખ્યું હતું કે, એર ઇન્ડિયાની આ ટીમ પર અમને ખૂબ ગર્વ છે. એમણે જબરદસ્ત ઉત્સાહ દર્શાવ્યો છે અને માનવતાને ઊંચાઈ બક્ષી છે. એમના આ ઉત્કૃષ્ટ પ્રયાસોની ભારતભરમાં ઘણા લોકોએ પ્રશંસા કરી છે. #IndiaFightsCorona’
RP
(
ગ્રાહક બાબતો, ખાદ્ય અને જાહેર વિતરણ મંત્રાલય
આયાતી સ્ટોક ભારતીય બજારમાં આવે ત્યાં સુધી સરકાર અરહર ને રાષ્ટ્રીય સુરક્ષિત ભંડારમાંથી મુક્ત કરશે, તુવેર દાળ ઓનલાઈન હરાજી દ્વારા પાત્ર મિલરોમાં વહેંચવામાં આવશે
ગ્રાહકોને પોષણક્ષમ ભાવે તુવેર દાળની ઉપલબ્ધતા વધારવા માટે સરકારે આ પગલું ભર્યું
સરકારે આયાતી સ્ટોક ભારતીય બજારમાં આવે ત્યાં સુધી રાષ્ટ્રીય સુરક્ષિત ભંડાર માંથી તુવેર દાળને આકારણી અને લક્ષ્યાંકિત રીતે મુક્ત કરવાનો નિર્ણય લીધો છે. ગ્રાહક બાબતોના વિભાગ, ગ્રાહક બાબતોના મંત્રાલય, ખાદ્ય અને જાહેર વિતરણ મંત્રાલયે નેશનલ એગ્રીકલ્ચરલ કોઓપરેટિવ માર્કેટિંગ ફેડરેશન  અને નેશનલ કોઓપરેટિવ કન્ઝ્યુમર ફેડરેશન ને યોગ્ય મિલરો વચ્ચે ઓનલાઈન હરાજી કરવા આમંત્રિત કર્યા છે અને અરહરનું વિતરણ કરવા સૂચના આપી છે, જેથી મિલિંગ માટે ઉપલબ્ધ સ્ટોક વધે.
કઠોળના જથ્થાની હરાજી કરવામાં આવશે અને તેની આવર્તન ગ્રાહકોને પોસાય તેવા ભાવે કઠોળની ઉપલબ્ધતા પર આ વિતરણની અસરના મૂલ્યાંકનના આધારે નક્કી કરવામાં આવશે.
ઉલ્લેખનીય છે કે સરકારે સંગ્રહખોરી અને ગેરકાયદેસર અટકળોને રોકવા અને ઉપભોક્તાઓની પોષણક્ષમતા સુધારવા માટે આવશ્યક ચીજવસ્તુ અધિનિયમ, 1955 લાગુ કરીને 2 જૂન, 2023ના રોજ તુવેર અને અડદની સ્ટોક મર્યાદા લાદી હતી. આ આદેશ હેઠળ 31 ઓક્ટોબર 2023 સુધી તમામ રાજ્યો અને કેન્દ્રશાસિત પ્રદેશો માટે તુવેર અને અડદની સ્ટોક લિમિટ નક્કી કરવામાં આવી છે.
દરેક પ્રકારના કઠોળ માટે વ્યક્તિગત રીતે કઠોળના સંગ્રહની મર્યાદા જથ્થાબંધ વિક્રેતાઓ માટે 200 MT, છૂટક વિક્રેતાઓ માટે 5 MT, મોટા સાંકળના છૂટક વિક્રેતાઓ માટે દરેક છૂટક આઉટલેટ પર 5 MT અને ડેપો પર 200 MT છે અને મિલરો માટે, છેલ્લા ઉત્પાદનના 3 મહિના અથવા વાર્ષિક સ્થાપિત ક્ષમતાના 25 ટકા, જે વધારે હોય તેના માટે સંગ્રહ મર્યાદા લાદવામાં આવી છે. આ ક્રમમાં, આ સંસ્થાઓ માટે વિભાગના પોર્ટલ  પર સ્ટોકની સ્થિતિ જાહેર કરવાનું પણ ફરજિયાત કરવામાં આવ્યું છે.
ગ્રાહક બાબતોના વિભાગ અને રાજ્ય સરકારો દ્વારા પોર્ટલ પર સ્ટોક લિમિટ ઓર્ડરના અમલીકરણ અને સ્ટોકની જાહેરાતની સ્થિતિનું સતત નિરીક્ષણ કરવામાં આવે છે. આ સંદર્ભમાં, સેન્ટ્રલ વેરહાઉસિંગ કોર્પોરેશન  અને રાજ્ય વેરહાઉસિંગ કોર્પોરેશન  ના ગોડાઉનમાં વિવિધ એકમો દ્વારા રાખવામાં આવેલા સ્ટોકનો ડેટા, માર્કેટ પ્લેયર્સ દ્વારા બેંકો પાસે ગીરવે મુકવામાં આવેલ સ્ટોક વગેરે અને સ્ટોક ડિસ્ક્લોઝર પોર્ટલ પર જાહેર કરાયેલ જથ્થાની તપાસ કરવામાં આવી.
રાજ્ય સરકારો પોતપોતાના રાજ્યોમાં કઠોળની કિંમતો પર સતત નજર રાખી રહી છે અને સ્ટોક મર્યાદાના આદેશનું ઉલ્લંઘન કરનારાઓ સામે કડક પગલાં લેવા માટે સ્ટોકિંગ સંસ્થાઓની સ્ટોરેજ સ્થિતિની સતત ચકાસણી પણ કરી રહી છે.
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
YP/GP/JD
(Visitor Counter : 138